Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/012 BE/ArcelorMittal) /* COM/2014/0734 final - 2014/ ( ) */





ОБЯСНИТЕЛЕН МЕМОРАНДУМ КОНТЕКСТ НА ПРЕДЛОЖЕНИЕТО 1. Приложимите правила за финансовото участие от страна на Европейския фонд за приспособяване към глобализацията (ЕФПГ) са установени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006[1] („Регламента за ЕФПГ“). 2. Белгийските органи подадоха заявление EGF/2014/012 BE/ArcelorMittal за финансово участие от страна на ЕФПГ във връзка с извършени съкращения в ArcelorMittal Liège S.A., Белгия. 3. След като направи оценка на настоящото заявление Комисията заключи в съответствие с всички приложими разпоредби на регламента за ЕФПГ, че условията за предоставяне на финансово участие от ЕФПГ са изпълнени. ОБОБЩЕНИ ДАННИ ЗА ЗАЯВЛЕНИЕТО Заявление по линия на ЕФПГ: || EGF/2014/012 BE/ArcelorMittal Държава членка: || Белгия Съответен регион (съответни региони) (ниво 2 по NUTS): || Prov. Liège (BE 33). Дата на подаване на заявлението: || 22.7.2014 г. Дата на потвърждението за получаване на заявлението: || 4.8.2014 г. Дата, на която е поискана допълнителна информация: || 24.7.2014 г. Краен срок за предоставяне на допълнителната информация: || 16.9.2014 г. Краен срок за приключване на оценката: || 9.12.2014 г. Критерий за намеса: || член 4, параграф 1, буква а) от Регламента за ЕФПГ Основно предприятие: || ArcelorMittal Liège S.A. Сектор(и) на икономическа дейност (на ниво разделения по NACE Rev. 2)[2]: || Разделение 24 („Производство на основни метали“) Брой дъщерни предприятия, доставчици и производители надолу по веригата: || Няма Референтен период (четири месеца): || 1 януари 2014 г. – 1 май 2014 г. Брой на съкращенията или на случаите на прекратяване на дейност по време на референтния период (a): || 752 Брой на съкращенията или на случаите на прекратяване на дейност преди или след референтния период (б): || 533 Общ брой на съкращенията (a + б): || 1285 Общ прогнозен брой на бенефициерите от целевата група: || 910 Бюджетни средства за персонализирани услуги (в евро) || 2 575 900 Бюджетни средства във връзка с усвояването на отпуснатата помощ по линия на ЕФПГ[3] (в евро) || 76 578 Общ бюджет (в евро) || 2 652 478 Участие на ЕФПГ (60 %) (в евро) || 1 591 486 ОЦЕНКА НА ЗАЯВЛЕНИЕТО Процедура 4. Белгийските органи подадоха заявление EGF/2014/012 BE/ArcelorMittal на 22 юли 2014 г., в рамките на 12 седмици от датата, на която бяха изпълнени критериите за намеса, определени по-долу. Комисията изпрати първоначален набор от въпроси на белгийските органи на 24 юли 2014 г. и потвърди получаването на заявлението в рамките на две седмици от датата на неговото подаване, а именно на 4 август 2014 г. Допълнителна информация бе предоставена от държавата членка в рамките на шест седмици от датата на потвърждението. На 9 декември 2014 г. изтича 12-седмичният срок от датата на получаване на пълното заявление, в рамките на който Комисията следва да приключи оценката си за това дали заявлението отговаря на условията за финансово участие. Допустимост на заявлението Засегнати предприятия и бенефициери 5. Заявлението се отнася до 1285 съкратени работници в предприятието ArcelorMittal Liège S.A. Дейността на предприятието се е осъществявала в икономическия сектор, класифициран в разделение 24 по NACE („Производство на основни метали“). Съкращенията, извършени от засегнатото предприятие, са съсредоточени основно в региона на Лиеж (BE33) на ниво 2 по NUTS[4]. Критерии за намеса 6. Белгийските органи подадоха заявлението съгласно критерия за намеса по член 4, параграф 1, буква а) от Регламента за ЕФПГ, съгласно който се изисква съкращаване или прекратяване на дейността на най-малко 500 работници или самостоятелно заети лица за референтен период от четири месеца в дадено предприятие в държава членка, включително съкращаване на работници при неговите доставчици или производители надолу по веригата. 7. Четиримесечният референтен период започва на 1 януари 2014 г. и приключва на 1 май 2014 г. 8. Заявлението се отнася до 752 работници, съкратени[5] в предприятието през четиримесечния референтен период. Изчисляване на съкращенията и на прекратяването на дейност 9. Съкращенията са изчислени от датата на индивидуалното предизвестие от работодателя за съкращаване или за прекратяване на трудовия договор на работника. Бенефициери, отговарящи на критериите 10. В допълнение към горепосочените работници допустимите бенефициери включват 533 работници, които са били съкратени преди или след четиримесечния референтен период. Всички тези работници са съкратени след общото обявяване на планираните съкращения на 14 октомври 2011 г. Може да бъде установена ясна причинно-следствена връзка със събитието, довело до съкращенията по време на референтния период, тъй като всички съкращения са свързани с един и същ процес на свиване на дейността, започнал през октомври 2011 г. 11. Поради тази причина общият брой на отговарящите на критериите бенефициери е 1285. Връзка между съкращенията и големите структурни промени в моделите на световната търговия, възникнали вследствие на глобализацията. 12. За да установи връзката между съкращенията и големите структурни промени в световните модели на търговия поради глобализацията, Белгия твърди, че секторът на производство на стомана, в който е работило ArcelorMittal Liège S.A, е претърпял сериозни икономически сътресения, по-специално бързо свиване на пазарния дял на ЕС. 13. За периода 2007—2013 г. производството на необработена стомана в ЕС-27 е намаляло от 210,1 млн. тона на 166,2 млн. тона [6] (− 20,9 %; − 3,8 % процента годишен растеж[7]), докато в световен мащаб производството се е увеличило от 1 348,1 млн. тона на 1 649,3 млн. тона (+ 22.3 %; + 3.4 % процента годишен растеж). В резултат на това и според данните, посочени от белгийските власти, за периода 2007—2013 г., делът на ЕС в производството на стомана непрекъснато е намалявал (от 16 % от световното производство на стомана през 2007 г. на 10 % през 2013 г.). Спадът на производството е по-голям в Европа, отколкото в Съединените щати и Русия. В същото време за този период се наблюдава рязко покачване на дела на Азия — от 56 % на 67 %. 14. Последствията от тези промени в моделите на търговията са били влошени от други фактори, като намаляване на търсенето на стомана в секторите на автомобилостроенето и строителството в EС вследствие на икономическата криза и относително нарастване на производствените разходи (суровини, енергия, ограничения, свързани с околната среда, и др.). Тези фактори са засегнали конкурентоспособността на стоманодобивната промишленост на ЕС и са довели до загуби на голям брой работни места в стоманодобивния сектор през последните години поради затваряне на предприятия и извършване на преструктуриране от редица производители на стомана в Европа[8]. Например за периода 2008—2013 г. броят на заетите лица в металургичната промишленост (разделение 24 по NACE Rev.2 — „Производство на основни метали“) в EС-27 е намалял с около 280 000 души от 1,44 милиона на 1,16 милиона (− 19,4 %). 15. От създаването на ЕФПГ през 2007 г. насам са подадени четири заявления по ЕФПГ от стоманодобивния сектор[9]. Три от тези заявления са свързани с големите структурни промени в моделите на световната търговия вследствие на глобализацията[10], а едно заявление — със световната финансова и икономическа криза[11]. Събития, довели до съкращенията и прекратяването на дейността 16. Събитията, довели до съкращенията и преустановяването на дейност, са свързани с обявяването на значително преструктуриране на ArcelorMittal Group в Европейския съюз през 2008 г. Това решение беше взето с оглед на свръхкапацитета, който предприятието притежаваше в Европа в сравнение с тенденциите за пазарно развитие. Групата взе решение относно окончателното закриване на 10 доменни пещи от общо 25-те съществуващи в Европа и закриването на няколко производствени звена. В рамките на 5 години са загубени почти 33 000 работни места, около 25 % от общата работна сила. 17. Според белгийските власти, спадът в търсенето на стомана, относителното увеличение на производствените разходи (суровини, енергия, ограничения, свързани с околната среда и т.н.) и спадът в цените на стоманата (почти 17 % за стоманени рулони) са накарали производителите да намалят производството през 2011 г. и да вземат решение относно закриването на доменната пещ в Лиеж, което в крайна сметка е довело до съкращаването на всички 1285 работници. Очаквано въздействие на съкращенията върху местната, регионалната или националната икономика и заетост 18. Металообработващият сектор в Лиеж отбеляза спад през последните години, като работните места намаляха от 6193 в 40 предприятия през 2007 г. до 4187 работни места в 35 предприятия през 2012 г., което представлява намаление с 32 % на заетостта в сектора. Въздействието на съкращаването на производството на ArcelorMittal е от още по-голямо значение, тъй като делът на ArcelorMittal в осигуряването на заетост на местно равнище в металургичния сектор е 78,9 % и 14,3 % от заетостта в сектора на производството. 19. Последствията от финансовите кризи през 2008—2009 г. и 2011 г. са все още очевидни в икономиката на регион Валония и свиването на ArcelorMittal ще доведе до допълнителна загуба на работни места в региона. През май 2014 г. в Лиеж са регистрирани 54 440 търсещи работа, което съответства на безработица в размер на 19,48 %. Тези лица често са с ниска квалификация (49,9 % от тях нямат завършено средно образование), а 40,4 % не са били икономически активни за период от над две години. Икономическата активност в Лиеж е сред най-ниските в регион Валония в размер на 53,4 % (56,7 % в регион Валония)[12]. Бенефициери от целевата група и предложени действия Бенефициери от целевата група 20. Прогнозният брой на работниците от целевата група, които се очаква да вземат участие в мерките, е 910. Разпределението им по пол, гражданство и възрастова група е следното: Категория || Брой бенефициери от целевата група Пол: || Мъже: || 871 || (96 %) || Жени: || 39 || (4 %) Гражданство: || Граждани на ЕС: || 910 || (100 %) || Граждани на държави извън ЕС: || 0 || (0 %) Възрастова група: || 15—24 години: || 25 || (3 %) || 25—29 години: || 37 || (4 %) || 30—54 години: || 803 || (88 %) || 55—64 години: || 45 || (5 %) || над 64 години: || 0 || (0 %) Допустимост на предложените действия 21. По линия на ЕФПГ ще бъдат съфинансирани само някои от мерките в рамките на предприетите действия от белгийските органи в подкрепа на съкратените работници от ArcelorMittal. Следователно в това заявление по ЕФПГ не са включени мерките, които са задължителни по процедурата при колективни съкращения в Белгия и които се извършват като част от обичайните дейности на звеното за пренасочване (например подкрепа за професионално пренасочване, базово обучение, помощ при търсенето на работа и професионално ориентиране и др.). 22. Персонализираните услуги, които трябва да бъдат предоставени на съкратените работници, се състоят от следните действия: – Пренасочване: подпомагане / насоки / съдействие за интегриране. Този пакет от услуги се основава на обичайните дейности, които извършва звеното за пренасочване[13]. Услугите ще бъдат предоставяни от екип с персонал на FOREM (ръководител на проекта, специализирани консултанти) в сътрудничество с представители на бившите работници, които служат като „социални придружители“ (accompagnateurs sociaux), които да насърчават работниците да участват в мерките и да им помагат за справяне с административните процедури. Услугите се предоставят съвместно за всички съкратени работници в специално предназначени помещения, за да бъдат улеснени контактите между работниците. В услугите са включени три типа дейности: i) колективни информационни дейности за запознаване с техники за търсене на работа (писане на автобиография (CV) и писмо за кандидатстване, използване на интернет ресурси и др.), пояснения по трудово-правни разпоредби (професионално пренасочване, безработица, трудов договор, пенсии), повишаване на осведомеността по отношение на дискриминацията, представяне на професии и сектори с възможности и др.; ii) индивидуални интервюта с помощта на консултант от FOREM (проверка на уменията, кариерно развитие, насоки за обучение и др.); iii) безплатен и свободен достъп до инструменти за търсене на работа (ИТ оборудване с интернет връзка, телефон, специализирана документация и др.). Тази мярка е с максимална продължителност от 24 месеца и се отнася за всичките 910 работници от целевата група. Улесняване на търсенето на работа. FOREM също ще проведе специфични дейности с цел улесняване търсенето на работа и преодоляване на трудностите в процеса на пренасочване. Тези дейности включват срещи между съкратените работници и потенциални работодатели (връзка между търсещи и предлагащи работа), посещения на предприятия, срещи със специалисти по набиране на персонал с цел подготовка за интервю за работа и обмяна на опит с други работници, които вече са преквалифицирани, или такива, които са си намерили работа след колективно съкращение. – Обучение и преквалификация: Интегрирано обучение: Могат да бъдат предложени различни видове курсове за професионално обучение, които да бъдат проведени (в зависимост от вида на курса) или от FOREM, или от centres de competences или от IFAPME[14]. Като първа стъпка е предвидено персоналът на FOREM да помогне на всеки от участниците поотделно да определи своите цели във връзка с работата и да ги насочи към един от трите типа модули на обучение. Работниците, които могат да се преквалифицират за сходна работа с тази, която са имали в ArcelorMittal, имат възможност да преминат или специфичен или специализиран модул (40 часа) с цел да адаптират и осъвременят своите компетентности, или допълнителен курс, чрез който да придобият нова квалификация (320 часа), която от своя страна дава възможност на работниците да кандидатстват за работа в нова професионална област в промишления сектор. За преквалификация в съвсем различен сектор на дейност работниците могат да преминат курс за професионално обучение (средно 960 часа) за придобиване на нужните компетентности за дадената професия. В края на всеки модул на обучението може да се направи оценка на новите умения и да се издаде съответен документ. Според вида на обучението и областта на компетентностите участниците ще получат или формално сертифициране на уменията (например свидетелство за професионална компетентност), или удостоверение за преминато обучение (за компетентности или професии, за които няма свидетелства за формално обучение), или валидиране на уменията (за умения и компетентности, придобити извън курсовете на формалното обучение). Формалното сертифициране на умения се удостоверява с изпити, в резултат на които се издава „свидетелство за умения, придобити чрез обучение“ (Certificat des Compétences Acquises en Formation – CECAF). Валидирането на умения се удостоверява с изпити, в резултат на които се издава свидетелство за умения (titres de compétences). Предаване на опит: Опитните работници могат да повишат своите умения и ноу-хау, като станат преподаватели или инструктори в областта на техническото образование. Предвидено е FOREM, съвместно с федерациите на различните браншове в сферата на техническото образование, да разработи специален подготвителен модул за повишаване на осведомеността за насърчаване на определени работници да преминат обучение и да станат преподаватели в системата на професионалното образование и обучение. Модулът ще включва предоставянето на специална информация, техническо подпомагане, срещи със специалисти от практиката и посещения на място. Продължителността на модула ще бъде осем седмици и е планиран за около 10 работници. – Насърчаване на предприемачеството: Подкрепа за създаването на предприятия: Работници, които обмислят възможността за започване на собствен бизнес, ще получат насоки и подкрепа от консултант по създаването на предприятия от FOREM. Тази подкрепа включва две основни дейности: i) колективни информационни срещи за повишаване на осведомеността относно възможностите за създаване на предприятия, предоставяне на информация за правните аспекти и мерките в подкрепа на създаването на предприятия; ii) индивидуални интервюта със заинтересованите работници за обсъждане на техните проекти и предоставяне на данни за контакт с организации за подкрепа на бизнеса и доставчици на услуги. Консултантът ще работи в тясно сътрудничество със звената за пренасочване за оказване на помощ на работниците при реализацията на техните бизнес проекти. Очаква се около 50 работници да присъстват на информационните срещи и около 20 души да вземат участие в интервютата и последващите дейности. Подкрепа за колективни проекти: Работници, които обмислят създаването на „социално“ предприятие заедно като група, ще получат насоки и подкрепа от специализирана консултантска организация (подбрана чрез покана за представяне на оферти) и от звеното за пренасочване. Тази подкрепа включва информационни срещи за повишаване на осведомеността относно създаването на предприятия и основни управленски умения, както и съвети относно учредяването на дружеството (например изготвяне на бизнес план, изготвянето на устави, маркетинг и др.). Безвъзмездни средства могат да се отпускат под формата на подкрепа за покриване на първоначалните разходи на такива бизнес проекти. Работниците трябва да представят заявление, в което се описва проектът (например опит и умения на работниците, проучване на осъществимостта, финансов анализ, пазарен потенциал, перспективи за растеж, социално-икономически ползи, и др.). Комитетът за подпомагане на Звеното за пренасочване, в чийто състав влизат представители на работодателите, профсъюзите и FOREM, прави оценка на заявлението и взема решение дали да отпусне безвъзмездна помощ. Всеки работник, участващ в проекта, може да получи безвъзмездни средства в размер на 5 000 EUR (като средствата се предоставят общо за всички участващи работници). Безвъзмездните средства могат да се използват за покриване на разходите, свързани със закупуването на оборудване, стоки, популяризиране, консултантски услуги, обучение и т.н. Консултантската организация изплаща отпуснатите безвъзмездните средства и докладва пред FOREM относно извършените разходи (с фактури и разходооправдателни документи). Очаква се около 100 работници да участват в тази мярка, като пет работници ще получат подкрепа под формата на безвъзмездни средства. 23. Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила. 24. Белгийските органи предоставиха поисканата информация относно действията, които са задължителни за засегнатите предприятия по силата на националното право или на колективни споразумения. Те потвърдиха, че финансовото участие от страна на ЕФПГ няма да замени тези действия. Прогнозен бюджет 25. Общите прогнозни разходи са в размер на 2 652 478 EUR, като в тях се включват разходи за персонализирани услуги на стойност 2 575 900 EUR, а разходите за подготвителни дейности, дейности по управление, дейности за информация и публичност и дейности по контрол и докладване са в размер на 76 578 EUR. 26. Общият размер на поисканото финансово участие от ЕФПГ възлиза на 1 591 486 EUR (60 % от общия размер на разходите). Действия || Прогнозен брой участници || Прогнозни разходи за един участник (в евро) (*) || Общо прогнозни разходи (в евро) (*) Персонализирани услуги (действия по член 7, параграф 1, букви а) и в) от Регламента за ЕФПГ) Пренасочване: (Orientation professionnelle) - подпомагане / насоки / съдействие за интегриране (Reconversion/Insertion) - Улесняване на търсенето на работа (Dynamisation de la recherche d’emploi) || 910 150 || 2054 300 || 1 869 000 45 000 Обучение и преквалификация: (Formations) - Интегрирано обучение (Formations intégrées) - Предаване на опит (Transmission d'expérience) || 300 10 || 1713 300 || 513 900 3000 Насърчаване на предприемачеството (Aide à la creation d'emploi) - Подкрепа за създаването на предприятия (Autocreation d'emploi individuelle) - Подкрепа за колективни проекти (Soutien à l'emergence de projets colletifs) || 50 100 || 900 1000 || 45 000 100 000 Междинен сбор (a): || – || 2 575 900 (100,0 %) Обезщетения и стимули (действия по член 7, параграф 1, буква б) от Регламента за ЕФПГ) || Междинен сбор (б): || – || 0 || (0,00 %) Действия по член 7, параграф 4 от Регламента за ЕФПГ 1. Подготвителни дейности, дейности по управление, контрол и докладване || – || 32 778 2. Дейности по информация и публичност || – || 43 800 Междинен сбор (в): || – || 76 578 (2,9 %) Общо разходи (а + б + в): || – || 2 652 478 Участие на ЕФПГ (60 % от общия размер на разходите) || – || 1 591 486 (*) Общата сума не съвпада напълно поради закръгляване. Период на допустимост на разходите 27. Белгийските органи започнаха да предоставят персонализирани услуги на целевите бенефициери на 1 януари 2014 г. Поради това разходите за действията по точка 22 ще бъдат допустими за финансово участие от ЕФПГ в периода от 1 януари 2014 г. до 22 юли 2016 г. 28. Белгийските органи започнаха да извършват административните разходи, свързани с усвояването на средствата, отпуснати по линия на ЕФПГ, на 1 януари 2014 г. Следователно разходите за подготвителните дейности, дейностите по управление, дейностите за информация и публичност и дейностите по контрол и докладване ще бъдат допустими за финансово участие от ЕФПГ за периода 1 януари 2014 г.— 22 януари 2017 г. Допълване с действия, финансирани с национални средства или средства от Съюза 29. Източниците на национално предварително финансиране или съфинансиране са следните: Предприетите действия ще бъдат предварително финансирани от FOREM. Звената за пренасочване, обучението чрез FOREM и неговите партньори са съфинансирани от регион Валония. 30. Белгийските органи потвърдиха, че описаните по-горе мерки, които получават финансово участие от ЕФПГ, няма да получават финансово участие и от други финансови инструменти на Съюза. 31. Финансовата подкрепа от ЕСФ преди е била предоставяна на проект (EnTrain – En Transition-Reconversion-Accompagnement), който като цяло има за цел разработването на педагогически методи за звената по пренасочване. Резултатите от този проект вероятно ще бъдат от полза и за изпълнението на планираните мерки. Процедури за консултация с бенефициерите от целевата група или техни представители или със социалните партньори, както и с местните и регионалните органи 32. Белгийските органи посочиха, че съгласуваният пакет от персонализирани услуги е бил изготвен в консултация с целевите бенефициери и социалните партньори. Посочените мерки са резултат от много обсъждания и подготвителни срещи между различните участващи социални партньори, състояли се в периода от месец февруари 2014 г. до месец юни 2014 г. 33. Звеното за пренасочване („Cellule de reconversion“) е специално създадено като част от правните задължения, свързани с процедурата за колективни съкращения. Звеното за пренасочване се ръководи от комитет, в който са включени представители от публичните служби на Валония, отговарящи за заетостта и обучението, също така FOREM, синдикални организации и отрасловите организации за професионално обучение. Системи за управление и контрол 34. Заявлението съдържа описание на системата за управление и контрол, в което са посочени отговорностите на съответните органи. Управителен съвет, съставен от всички организации, които участват в прилагането на мерките по ЕФПГ, осигурява всички действия за проследяване и координация. Финансовото участие от ЕФПГ ще се управлява и контролира от същите органи, които отговарят за ЕСФ. Едно звено на Агенцията за администриране на ЕСФ на Федерация Валония — Брюксел (преди Френска общност на Белгия) ще действа като управляващ орган, а друго отделно звено на Агенцията за администриране на ЕСФ ще действа като разплащателен орган. Генералният секретариат на Федерация Валония — Брюксел ще действа като сертифициращ орган, а FOREM — като междинно звено. Поети ангажименти от съответната държава членка 35. Белгийските органи представиха всички необходими гаранции за следното: – принципите на равно третиране и недискриминация ще се спазват при достъпа до предложените действия и тяхното изпълнение; – спазени са изискванията, определени в националното законодателство и законодателството на ЕС относно колективните съкращения[15]; – за предложените действия няма да бъде получена финансова помощ от други фондове или финансови инструменти на Съюза и ще се избегне всякакво двойно финансиране; – предложените действия ще допълват действия, финансирани от структурните фондове; – финансовото участие от ЕФПГ ще отговаря на процедурните и материалноправните правила на Съюза в областта на държавните помощи. ОТРАЖЕНИЕ ВЪРХУ БЮДЖЕТА Предложение за бюджет 36. Както е посочено в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020[16], ЕФПГ не надхвърля максималния годишен размер от 150 милиона евро (по цени от 2011 г.). 37. След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага от ЕФПГ да бъдат мобилизирани средства в размер на 1 591 486 EUR, което представлява 60 % от общите разходи за предложените действия, за предоставяне на финансово участие по заявлението. 38. Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с посоченото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление[17]. Свързани актове 39. Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 1 591 486 EUR. 40. Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ. Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/012 BE/ArcelorMittal) ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за функционирането на Европейския съюз, като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006[18], и по-специално член 15, параграф 4 от него, като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление[19], и по-специално точка 13 от него, като взеха предвид предложението на Европейската комисия, като имат предвид, че: (1) Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза, предмет на разпоредбите на Регламент (ЕО) № 546/2009[20], или в резултат на нова световна финансова и икономическа криза, и с цел подпомагане на повторната им интеграция на пазара на труда. (2) В съответствие с предвиденото в член 12 от Регламент (ЕС, Евратом) № 1311/2013 на Съвета ЕФПГ не може да надхвърля максимален годишен размер от 150 млн. евро (по цени от 2011 г.). (3) На 22 юли 2014 г. Белгия подаде заявление за мобилизиране на средства от ЕФПГ във връзка с извършени съкращения[21] в ArcelorMittal Liège S.A. в Белгия и впоследствие предостави допълнителна информация в съответствие с предвиденото в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансовото участие от ЕФПГ, установени в член 13 от Регламент (ЕС) № 1309/2013. (4) Поради това следва да бъдат мобилизирани средства от ЕФПГ за предоставянето на финансово участие в размер на 1 591 486 EUR по подаденото от Белгия заявление, ПРИЕХА НАСТОЯЩОТО РЕШЕНИЕ: Член 1 В рамките на общия бюджет на Европейския съюз за финансовата 2015 година се мобилизират средства от ЕФПГ за осигуряване на сумата от 1 591 486 EUR под формата на бюджетни кредити за поети задължения и бюджетни кредити за плащания. Член 2 Настоящото решение се публикува в Официален вестник на Европейския съюз. Съставено в Брюксел на […] година. За Европейския парламент За Съвета Председател Председател [1] ОВ L 347, 20.12.2013 г., стр. 855. [2] Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1). [3] В съответствие с член 7, параграф 4 от Регламент (EС) № 1309/2013. [4] Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34). [5] По смисъла на член 3, буква а) от Регламента за ЕФПГ. [6] Източник: Световна стоманодобивна асоциация, Steel Statistical Yearbook (Статистически годишник за стоманата), 2014 г. [7] Кумулативен годишен темп на растеж. [8] Вж. Съобщение на Комисията до Парламента, Съвета, Европейския икономически и социален комитет и Комитета на регионите „План за действие за конкурентоспособна и устойчива стоманодобивна промишленост в Европа“, COM(2013) 407. [9] Вж. базата данни на ЕФПГ, публикувана на адрес http://ec.europa.eu/social/main.jsp?catId=582. [10] Заявления EGF/2009/022 BG/Kremikovtsi (заявлението е отхвърлено от Комисията), EGF/2012/010 RO/ Mechel (Решение COM(2014) 255 final от 7.5.2014 г.), EGF/2013/007 BE Hainaut steel (Duferco-NLMK) (COM(2014)..), EGF/2013/002 BE/Carsid (COM(2014)...). [11] Заявление EGF/2010/007 AT/Steiermark-Niederösterreich. Решение 2011/652/ЕС от 27 септември 2011 г. (ОВ L 263, 7.10.2011 г., стр. 9). [12] Източник: FOREM [13] Звеното за пренасочване („Cellule de reconversion“), специално създадено като част от правните задължения по процедурата за колективни съкращения [14] IFAPME (Institut wallon de Formation en Alternance et des indépendants et Petites et Moyennes Entreprises) е публичен институт за предоставяне на обучение, който предлага дуално обучение на работното място под формата на чиракуване и специфични курсове за ръководители на МСП. [15] Финансовото участие от ЕФПГ ще даде възможност на белгийските органи да продължат предоставянето на услуги за професионално пренасочване и след задължителните периоди, както и да предприемат допълнителни мерки. За изчисляване на разходите, които са определени за ЕФПГ, белгийските органи ще вземат под внимание мерките, проведени през задължителния по закон период (това се отнася единствено до мярката „Пренасочване (подпомагане / насоки / съдействие за интегриране)“. Броят на часовете по услугите за професионално пренасочване, проведени по време на задължителния период, ще бъде изваден от общия брой часове на услуги за професионално пренасочване, от които всеки бенефициер от целевата група ще се е възползвал. [16] ОВ L 347, 20.12.2013 г., стр. 884. [17] OВ C 373, 20.12.2013 г., стр. 1. [18] ОВ L 347, 20.12.2013 г., стр. 855. [19] OВ C 373, 20.12.2013 г., стр. 1. [20] OВ L 167, 29.6.2009 г., стр. 26. [21] По смисъла на член 3, буква а) от Регламента за ЕФПГ.